### Resumé

Kultur og Sundhed har anmodet om en lokalplan, der muliggør projektet Egtvedpigens Verden. Lokalplanen giver mulighed for en ny museumsbygning med undervisningslokaler og fem formidlingsstationer. Fredningsnævnet har tilkendegivet, at de er sindet at meddele dispensation fra fredningen forudsat mindre tilpasninger af projektet. Slots- og Kulturstyrelsen har meddelt dispensation med vilkår om mindre tilpasning af projektet. Der anbefales derfor ændringer, så planen er i overensstemmelse med udtalelse fra Fredningsnævnet og Slots- og Kulturstyrelsen. Lokalplanforslaget har været i høring fra 3. juni 2024 til 12. august 2024. I høringsperioden er der indkommet tre indsigelser/bemærkninger. Indsigelserne/bemærkningerne har ikke givet anledning til at anbefale ændringer i lokalplanen og tillægget.

### Sagsfremstilling

![Figur 1: Kort over [adresse]:image/jpeg;base64...)

Figur 1: Kort over lokalplanområdet.

#### Planens historik

Teknisk Udvalg besluttede på mødet 23. april 2024, pkt. nr. 49, at igangsætte udarbejdelse af lokalplan nr. 1417 og tillæg nr. 48.

Fredningsnævnet har besigtiget området for Egtvedpigens Verden 28. maj 2024.

Byrådet besluttede på møde 29. maj 2024, pkt. nr. 125, at sende lokalplanen og tillægget i offentlig høring.

Lokalplanen og tillægget har været i høring fra 3. juni 2024 til 12. august 2024.

#### Indsigelser/bemærkninger og ændringer af lokalplanen og tillægget

Der er indkommet tre indsigelser/bemærkninger til lokalplanen.

Første bemærkning er fra Egtved Udviklingsråd, der har fokus på vand-, varme- og spildevandsforsyningen til området. Emnerne kan ikke varetages af planloven og er derfor ikke indskrevet i lokalplanen. Emnerne er håndteret i det konkrete projekt. Bemærkningen medfører ikke ændringer i planerne.

Anden bemærkning kommer fra Miljøstyrelsen, der gør Vejle Kommune opmærksom på den skærpede praksis for hensyn til flagermus og den anbefalede håndtering ved tilstedeværelse af flagermus. Bemærkningerne medfører ikke ændringer i planerne da det omhandler anlæggelsesprojektet og ikke lokalplanen.

Tredje bemærkning er fra Ældrerådet, som har fokus på tilgængelighed og at belægninger skal være handicap- såvel som ældrevenlige, adgang til toiletforhold i området og opstilling af ladestandere til elcykler. Bemærkningerne medfører ikke ændringer i planerne.

[adresse] og Kulturstyrelsen har meddelt dispensation til ændret tilstand af gravhøj, som er et fredet fortidsminde. Dispensationen bliver givet til etablering af én trappe op ad gravhøjen i stedet for de ansøgte fire. Teknik & miljø indstiller, at lokalplanens § 8.3 ændres, så det passer til dispensationen.

Fredningsnævnet har tilkendegivet, at det er sindet at meddele dispensation fra Nybjerg Møllefredning og deklarationsfredning fra 1963 forudsat tilpasninger til projektet. Dispensationen bliver givet forudsat, at der kun etableres én trappe op ad gravhøjen og at denne gøres så lidt synlig som muligt. Dertil skal stier indenfor det fredede område etableres som trampestier, dvs. stier som er klippet i græs. Elementer ved formidlingsstationerne må ikke etableres i beton, men skal fremstå så naturligt som muligt. Materialet Alma Steffensen accepteres, mens sten rundt om gravhøjen skal mindskes. Teknik & miljø indstiller, at lokalplanens § 5.4 og 8.3 ændres og at materialet beton skrives ud af lokalplanen.

Der ud over er der tilføjet en teknisk rettelse til kortbilag 3, hvor et byggefelt er blevet flyttet mod øst.

Yderligere er der ved i lokalplanens § 7.2 om bygningens facadematerialer tegl, træ og en kombination heraf tilføjet muligheden for pudset tegl. Muligheden kan allerede indeholdes i lokalplanens nuværende bestemmelser, men det er hensigtsmæssigt, at materialet fremgår tydeligt i beskrivelsen. Dertil tilføjes det, at facader skal holdes i jordfarver. Det sker for at sikre, at bygningen indpasses farvemæssigt i den omkringliggende natur.

Ved lokalplanens § 7.3 Der beskriver bygningens tag som fladt tag, tilføjes muligheden for ensidig taghældning. Bygningens højde på 6 meter er uændret.

#### Overtagelsespligt/Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanen fastlægger områdets anvendelse til rekreative formål med vægt på kulturmiljøet ved [adresse] grav og fredning af gravhøj. Der kan opføres en bygning til undervisnings- og formidlingsformål, hvor facadematerialet er træ, genbrugstegl eller en kombination heraf.

Eksisterende stier i lokalplanområdet er knyttet op på flere vandre- og cykelområder, og med lokalplanens bestemmelser sikres det, at området også fortsat vil indeholde de rekreative stier. Størstedelen af arealet ligger i dag som et grønt område, og med lokalplanen vil området fortsat være et rekreativt grønt område. Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 5. november 2024, punkt 211:

**at** udvalget anbefaler over for Byrådet, at lokalplan nr. 1417 og tillæg nr. 48 til [adresse] 2021-2033 vedtages endeligt med de af forvaltningen indstillede ændringer,

**at** indsigelserne ikke har givet anledning til at anbefale ændringer i lokalplanen og tillægget, og

**at** indsigere orienteres om Byrådets behandling af indsigelserne og om Teknik & Miljøs bemærkninger til indsigelserne.

####

#### Beslutning fra Teknisk Udvalg, den 5. november 2024, punkt 211:

Anbefalet.

####

#### Beslutning fra Økonomiudvalget, den 11. november 2024, punkt 263:

Anbefales.

### Beslutning

Godkendt.